user
USithole waphumela phandle, wamemeza uDumazile. Kwathi angavela emnyango
wendlu yakhe, wamtshela ukuba athathe zonke izimpahla zakhe azifake emotweni.
Kwathi cosololo kuMaNzimande ukubona ukuthi intando yakhe iyenzeka ngempela.
UDumazile wayifunda ivaliwe, wenza njengoba kuthiwa makenze. Yasuka-ke imoto
seyiphikelele esitolo. Kuthe besesendleleni, uSithole wathi:
'UMaNzimande unezimpawana zokungakhululeki ngobukhona bakho phakathi komuzi
wakhe. Manje ngibona kungcono ukuba wena uyohlala kule ndlu yami engemuva
kwasesitolo.'
Kumethuse lokho uDumazile.

1. Qhathanisa uthando lwabalingiswa uMoloi kanye noSithole ekuthandeni
kwabo uDumazile. Impendulo yakho mayibe ngamaphuzu AMATHATHU.
assistant
Bobabili bebenothando olungefani ngoDumazile, uSithole walimela iqiniso
kuDumazile kodwa uMoloi wakhombisa ukuba iqili.
UMoloi wakhulelisa uDumazile akangamseka, wanquma ukubaleka esikoleni
ayefundisa kuso waphindela eGoli kwakhe kanti uSithole wakukhulelisa
uDumazile wameseka ngokumhlawula waze wamthengela nendlu eMafezini.